
DR 30.11.2017                                                           5                   

 
Jadi masing-masing boleh buat perancangan. Saya lihat ada juga negeri-negeri 

yang mengguna pakai guideline mereka sendiri. Ada beberapa negeri yang buat, jadi ini 
seperti yang saya katakan tadi kemungkinan negeri tersebut dia mengikut kesesuaian 
muka bumi dan juga geografi dalam sesebuah negeri. Terima kasih.    

 Tuan Yang di-Pertua: Terima kasih. Ahli-ahli Yang Berhormat, sesi untuk 
Waktu Pertanyaan-pertanyaan Menteri pada hari ini berakhir.   

 

 

PEMASYHURAN TUAN YANG DI-PERTUA 

MEMPERKENANKAN AKTA-AKTA 

 

Tuan Yang di-Pertua: Ahli-ahli Yang Berhormat, saya suka hendak 
memberitahu Majlis ini iaitu Kebawah Duli Yang Maha Mulia Seri Paduka Baginda Yang 
di-Pertuan Agong dengan limpah kurnia Baginda telah memperkenankan akta yang telah 
diluluskan di Parlimen dalam Mesyuarat Penggal yang lalu seperti berikut: 

1. Akta Perkapalan Saudagar (Pindaan 2017); 

2. Akta Lembaga Pelesenan Kenderaan Perdagangan (Pindaan 
2017); 

3. Akta Pengangkutan Awam dan Darat (Pindaan 2017); 

4. Akta Agensi Kawalan Sempadan Malaysia 2017; dan 

5. Akta Agensi Pekerjaan Swasta (Pindaan 2017).   

 

JAWAPAN-JAWAPAN LISAN BAGI PERTANYAAN-PERTANYAAN 

 

1.  Dato' Sri Abdul Manan bin Ismail [Paya Besar] minta Perdana Menteri 
menyatakan, hala tuju pendidikan dan kurikulum pusat-pusat tahfiz di negara ini, serta 
langkah kerajaan dalam mewajibkan piawaian keselamatan bagi pusat tahfiz yang 
beroperasi di negara ini dipatuhi sepenuhnya tanpa sebarang kompromi.  

Menteri di Jabatan Perdana Menteri [Mejar Jeneral (B) Dato’ Seri Jamil Khir 
bin Baharom]: Assalamualaikum warahmatullahi wabarakatuh. Salam sejahtera, salam 
1Malaysia.  

Tuan Yang di-Pertua, sebagaimana Ahli Yang Berhormat sedia maklum, semua 
institusi pendidikan agama termasuk sekolah-sekolah tahfiz yang ditubuhkan pelbagai 
pihak adalah perlu berdaftar dan tertakluk juga kepada Enakmen Kawalan Sekolah-
sekolah Agama Islam 1996 ataupun undang-undang dan peraturan yang sedang berkuat 
kuasa di negeri berkenaan. Ini adalah selaras dengan ketetapan Butiran 1, Senarai 
Negeri, Jadual Kesembilan Perlembagaan Persekutuan bahawa hal ehwal Islam adalah 
di bawah bidang kuasa pihak berkuasa agama negeri. Oleh itu aspek kurikulum sekolah 
berkenaan juga adalah berada di bawah kawalan pihak berkuasa agama negeri 
berkenaan.   

Dalam usaha menyelaras kurikulum pusat-pusat tahfiz, Dasar Pendidikan 
Tahfiz Negara (DPTN) memperkenalkan model institusi tahfiz yang diiktiraf dengan 
kurikulum pendidikan tahfiz yang dibangunkan telah mengambil kira keperluan 
mengintegrasikan kurikulum tahfiz dengan subjek teras kurikulum perdana termasuklah 
keperluan menduduki SPM juga keperluan kemahiran teknikal dan industri.  

Model pengajian tahfiz yang dibangunkan merangkumi empat model yang boleh 
saya sebutkan, Tuan Yang di-Pertua. Pertama, Tahfiz Turath iaitu Pengajian Tahfiz Al-
Quran bersama kitab-kitab Turath ataupun kitab-kitab yang lama diterjemahkan, 
diceritakan dan dihuraikan oleh kalangan pensyarah atau penceramah mereka.   

Kedua, Tahfiz Sains iaitu Pengajian Tahfiz Al-Quran bersama dengan mata 
pelajaran Sains. Ini kita boleh lihat di Wilayah sebagai contoh, kita ada Sekolah 
Menengah Sains Tahfiz (SMISTA) bersekali dengan pendidikan sains yang membawa 
kepada satu pendedahan akademik dan tahfiz sekali gus.  

 



Jadi masing-masing boleh buat perancangan. Saya lihat ada juga negeri-negeri yang mengguna pakai guideline mereka sendiri. Ada beberapa negeri yang buat, jadi ini seperti yang saya katakan tadi kemungkinan negeri tersebut dia mengikut kesesuaian muka bumi dan juga geografi dalam sesebuah negeri. Terima kasih. Tuan Yang di-Pertua: Terima kasih. Ahli-ahli Yang Berhormat, sesi untuk Waktu Pertanyaan-pertanyaan Menteri pada hari ini berakhir. PEMASYHURAN TUAN YANG DI-PERTUA MEMPERKENANKAN AKTA-AKTA. Tuan Yang di-Pertua: Ahli-ahli Yang Berhormat, saya suka hendak memberitahu Majlis ini iaitu Kebawah Duli Yang Maha Mulia Seri Paduka Baginda Yang di-Pertuan Agong dengan limpah kurnia Baginda telah memperkenankan akta yang telah diluluskan di Parlimen dalam Mesyuarat Penggal yang lalu seperti berikut: 1. Akta Perkapalan Saudagar (Pindaan 2017); 2. Akta Lembaga Pelesenan Kenderaan Perdagangan (Pindaan 2017); 3. Akta Pengangkutan Awam dan Darat (Pindaan 2017); 4. Akta Agensi Kawalan Sempadan Malaysia 2017; dan 5. Akta Agensi Pekerjaan Swasta (Pindaan 2017). JAWAPAN-JAWAPAN LISAN BAGI PERTANYAAN-PERTANYAAN. 1. Dato' Sri Abdul Manan bin Ismail [Paya Besar] minta Perdana Menteri menyatakan, hala tuju pendidikan dan kurikulum pusat-pusat tahfiz di negara ini, serta langkah kerajaan dalam mewajibkan piawaian keselamatan bagi pusat tahfiz yang beroperasi di negara ini dipatuhi sepenuhnya tanpa sebarang kompromi. Menteri di Jabatan Perdana Menteri [Mejar Jeneral (B) Dato' Seri Jamil Khir bin Baharom]: Assalamualaikum warahmatullahi wabarakatuh. Salam sejahtera, salam 1Malaysia. Tuan Yang di-Pertua, sebagaimana Ahli Yang Berhormat sedia maklum, semua institusi pendidikan agama termasuk sekolah-sekolah tahfiz yang ditubuhkan pelbagai pihak adalah perlu berdaftar dan tertakluk juga kepada Enakmen Kawalan Sekolah- sekolah Agama Islam 1996 ataupun undang-undang dan peraturan yang sedang berkuat kuasa di negeri berkenaan. Ini adalah selaras dengan ketetapan Butiran 1, Senarai Negeri, Jadual Kesembilan Perlembagaan Persekutuan bahawa hal ehwal Islam adalah di bawah bidang kuasa pihak berkuasa agama negeri. Oleh itu aspek kurikulum sekolah berkenaan juga adalah berada di bawah kawalan pihak berkuasa agama negeri berkenaan. Dalam usaha menyelaras kurikulum pusat-pusat tahfiz, Dasar Pendidikan Tahfiz Negara (DPTN) memperkenalkan model institusi tahfiz yang diiktiraf dengan kurikulum pendidikan tahfiz yang dibangunkan telah mengambil kira keperluan mengintegrasikan kurikulum tahfiz dengan subjek teras kurikulum perdana termasuklah keperluan menduduki SPM juga keperluan kemahiran teknikal dan industri. Model pengajian tahfiz yang dibangunkan merangkumi empat model yang boleh saya sebutkan, Tuan Yang di-Pertua. Pertama, Tahfiz Turath iaitu Pengajian Tahfiz Al- Quran bersama kitab-kitab Turath ataupun kitab-kitab yang lama diterjemahkan, diceritakan dan dihuraikan oleh kalangan pensyarah atau penceramah mereka. Kedua, Tahfiz Sains iaitu Pengajian Tahfiz Al-Quran bersama dengan mata pelajaran Sains. Ini kita boleh lihat di Wilayah sebagai contoh, kita ada Sekolah Menengah Sains Tahfiz (SMISTA) bersekali dengan pendidikan sains yang membawa kepada satu pendedahan akademik dan tahfiz sekali gus.